Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: A 2329/2001. (XI. 21.) Korm. határozat kijelölte a
Paragraph Index: 701

A 2329/2001. (XI. 21.) Korm. határozat kijelölte a 2000/60/EK — Víz Keretirányelv (VKI) — végrehajtásával 2003/142. szám kapcsolatos feladatokat és a megvalósításért felelõs tárcákat. A Víz Keretirányelv nagy hangsúlyt helyez a természetvédelmi szempontokra, a vízi ökoszisztémák, a víztõl közvetlenül függõ szárazföldi ökoszisztémák és vizes területek állapotának megtartására és javítására. Az irányelvben kiemelt fontosságú feladat a víztestek kijelölése, a tipológia, az ökológiai vízminõsítés és a monitorozás. Az EU Víz Keretirányelvének hazai adaptációjához számtalan, a természetvédelemhez kapcsolódó feladat vár végrehajtásra a következõ idõszakban. Ennek megfelelõen elkezdõdött a víztestek kijelölése, hidrológiai-morfológiai jellemzése, típusba sorolása. A víztestek alapállapot-értékelését és jellemzését a 2004. év végéig kell elvégezni. Ehhez kapcsolódik a típus-specifikus referenciahálózat, az ökológiai vízminõsítési rendszer kidolgozása és a jelenlegitõl eltérõ monitoringrendszer kialakítása. Utóbbiakban a természetvédelmi ágazat szerepe meghatározó. A Víz Keretirányelv rendelkezik a védett vizek és vizes területek kijelölésérõl is. E védett területek listáját 2004 végéig össze kell állítani. Sürgetõ feladat a Víz Keretirányelvhez kapcsolódó rendelkezések és a vizes területek védelmével összefüggõ hazai természetvédelmi joganyag teljes körû harmonizációja. A legfontosabb szakmai feladat a felszíni vizek tipológiájának, az indikátorparamétereknek, a referenciaviszonyoknak és a biológiai állapot különbözõ osztályaihoz tartozó határértékeknek a meghatározása, a felszíni víztestek jellemzése, a felszín alatti vizek mennyiségi állapotát tükrözõ források és a felszín alatti vizektõl függõ ökoszisztémák állapotértékelése, a kapcsolódó környezeti korlátozások meghatározása, a víztestek és a referenciaterületek kijelölése, a felszíni és felszín alatti vizek monitorozása. 5.4.2.2. A nemzetközi egyezmények 5.4.2.2.1. A ramsari egyezmény hazai végrehajtása

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes